Zhantas/Cleaned-Kyrgyz_Wikipedia huggingface dataset:
Султанов Жумгалбек Калдарбекович

Султанов Джумгалбек Калдарбекович (11.09.1973-ж. туулган, Кызыл-Ой кыштагы) - милициянын майору.
 
 1990-ж. Кыргыз мамлекеттик университетинин кыргыз филологиясы факультетин (1990-ж.) жана Кыргыз юридикалык академиясын бүтүргөн (2005-ж.).
 Эмгек жолун 1995-ж. Кожомкул кыштагындагы С. Мырзакматов орто мектебинде мугалим болуп баштаган.
 Кийинчерээк 1996-ж. Кызыл-Ой кыштагындагы Түркмөн орто мектебинде, 
 1997-ж. Суусамыр орто мектебинде мугалим болуп иштеген.
 Ал 1998-жылдын майынан Суусамыр айылдык милиция бөлүмчөсүнүн жаш өспүрүмдөр инспекциясында аймактык тескөөчү, 
 2000-ж. ушул эле бөлүмчөдө аймактык инспектор, 
 2003-ж. Суусамыр айылдык милиция бөлүмчөсүнүн начальниги болуп дайындалган.
 2007-ж. Чүй облусунун ички иштер башкармалыгынын «Эң мыкты шаардык жана айылдык милиция бөлүмчөсү» сыйлыгын жана I даражадагы диплом, 2008-ж.
 III баскычтагы «Азамат» медалы жана Чүй облустук ички иштер башкармалыгынын ардак баракчалары менен сыйланган.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Султаннасирова Сатина

Султаннасирова Сатина (1. 3. 1954-ж. туулган, Көкөмерен кыштагы) - саламаттыкты сактоонун ардактуу кызматкери, фармацевт.
 
 Орто мектепти Жумгал районунун борбору Чаек кыштагынан аяктаган (1972).
 Москва шаарындагы И. М. Сеченов атындагы медициналык институттун фармацевтика факультетин бүтүргөн (1977).
 Эмгек жолун ошол эле жылы Чаек кыштагындагы № 36 дарыканада химик-аналитик болуп баштаган.
 Андан соң 1978-81-жылдары № 177 жана № 155 дарыканаларында химик-аналитик, өндүрүш башчысы болуп эмгектенет.
 Кыргыз Республикасынын Саламаттыкты сактоо министрлигинин Башкы дарыкана башкармалыгында дары-дармек менен камсыздоо жана сатып өткөрүү бөлүмүндө инспектор (1981-95), Бишкектеги Фармация акционердик коомунун көзөмөл лаборатариясынын башчысынын орун басары (1995-2003), 2003-жылдан бери Бишкектеги Ачык акционердик дарыканалар коомунун № 161 дарыканасында башчы болуп эмгектенип келүүдө.
 Бир нече Ардак грамоталар менен сыйланган.
 «Саламаттыкты сактоонун ардактуу кызматкери» деген төш белгинин ээси (1988).
 Белгилүү санжырачы Бейшенбаев Султанназирдин кызы.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Султангазиев Аскарбек

Султангазиев Аскарбек (15. 10. 1935-ж. туулган, Суусамыр өрөөнү, Кызыл-Ой кыштагы) - мамлекеттик сыйлыктын лауреаты (1978).
 
 Кыргыз ССР Жогорку Советинин депутаты болгон.
 Кыргыз ССРинин мал чарбасына эмгек сиңирген устаты (1979).
 1946-ж. Сокулук районундагы Национальный кыштагына көчүп келишип, атасы менен мал багат.
 Кийинчерээк Кыргызстан дыйканчылык илимий өндүрүш бирикмесинин баш чабаны болуп эмгектенет.
 Советтик Армиянын катарында кызмат өтөйт (1954-56).
 1958-ж. ар жүз тубар койдон ИОдон 189га чейин төл алган.
 Ал эки жолу Эмгек Кызыл Туу (1963, 1967), эки жолу Ленин (1972, 1977) жана Октябрь Революциясы (1986) ордендери менен сыйланган.
 Бир нече Ардак грамоталардын ээси.
 Алты жолу Сокулук райондук кеңешине депутат болуп шайланып, 2 жолу партиянын райондук комитетине мүчө болгон.
 1992-жылдан ардактуу эс алууда.
 Теги Суусамырдагы жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сооронбаев Орозаалы

Сооронбаев Орозаалы (14. 3. 1959-ж. туулган, Суусамыр өрөөнү, 8-Март (Кожомкул) кыштагы) - техника илимдеринин кандидаты, доцент.
 
 Кыргыз мамлекеттик университетинин физика факультетин бүтүргөн (1983).
 1977-жылдан 1978-жылга чейин Тунук кыштагындагы Жолду эксплуатадиялоочу башкармалыгында (ДЭУ-29) жол оңдоочу болуп эмгектенген.
 1983-ж. Сокулук районундагы Кызыл-Туу орто мектебинде физика, математика мугалими болуп, 1990-жылга чейин эмгектенген.
 1990-жылдан Кыргыз Улуттук илимдер академиясынын Физика институтунда иштейт.
 Анын илиминин багыты бекем монокристаллдык жасалма алмазды алууну өркүндөтүү, физика-механикалык касиеттеринин ар кандай чөйрөдө жана термодинамикалык параметрлерде, б. а. жогорку басым менен температурадагы абалдарын изилдөө.
 1994-ж. Борбордук Азияда алгачкылардан болуп (Россия, Украинадан кийин) илимий жетекчиси Хайдаров Камбаралы менен жасалма алмазды синтездеген.
 Ал өнөр жай, курулуш иштеринде, электроника тармагына эң керектелүүчү кремний пластиналарын жылмалоодо, курулушка керектелүүчү кооз таштарды (гранит, габбро, мрамор) кесүү, сайкалдоодо колдонулууда.
 1998-ж. Кыргыз Республикасынын «Илим жана техниканын жетишкендиктери » конкурсунда гранприге ээ болгон.
 2003-ж. КМШ өлкөлөрү боюнча Москва шаарында өткөрүлгөн көргөзмөгө катышып алтын медалга татыктуу болгон.
 Көргөзмөгө коюлган экспонаты түбөлүккө сакталып турат.
 Ал грамота, дипломдор менен сыйланган.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтонкулова Шамшы Данапия кызы

Солтонкулова Шамшы Данапия кызы (4. 3. 1941-ж. туулган, Үлгү айылы) - саймачы.
Билими орто.
 
 Эмгек жолун мектепте лаборант болуп баштап, кийинчерээк турмуш-тиричилик комбинатында бычмачы-тикмечи болуп эмгектенген.
 Саймачылыкты таякеси Сулайманкулдан таасирленип, үйрөнгөн.
 Ошондой эле апасы Айшанын сайган саймалары, жасаган буюмдары да шык берген.
 Ал туш кийизди жогорку чеберчилик менен оймолоп, кооздоп, түстөрдү төп келиштирип айкалыштырып жарашыктуу сайган.
 Ошонун негизинде кыялы менен көптөгөн көчөт оюмдарды жараткан саймачы катары таанылган.
 Анын жараткан көркөм көчөттөрүндө салттуулук байкалып, жекече чыгармачылык изденүүсү баамдалат.
 Андан кайын сиңдиси Жанымбүбү саймачылыкты үйрөнгөн.
 Чал уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтонкулов Марат Бекболотович

Солтонкулов Марат Бекболотович (25. 3. 1962-ж. туулган, Кызыл-Ой кыштагы) - куруучу жана жеке ишкер.
 
 1978-жылы Фрунзе орто мектебин бүтүргөн.
 1980-82-жылдары Советтик Apмияда кызмат өтөгөн.
 Фрунзе политехника институтунун курулуш факультетин бүтүргөн (1990).
 Эмгек жолун 1982-ж. Майлы-Сай шаарындагы Южный СМУда мастер болуп баштаган.
 Кийинчерээк курулуш ишканаларында мастер, башкы инженер (1985-97), ОсОО «Строитель-777» фирмасында башкы инженер(1997-2000)болуп эмгектенген.
 2000-жылдан ОсОО «Марин строй» жеке менчик ишканасын уюштуруп, жетектеп келет.
 Кожомкул айылында таза суу түтүгүн курушкан.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтонбекова Кыбылан

Солтонбекова Кыбылан (15. 5. 1946-ж. туулган, Суусамыр өрөөнү, 1-Май кыштагы) - Суусамырда байланыш тармагын жакшыртууда чоң салым кошкон эмгек ардагери.
 
 Фрунзедеги политехникалык техникумдун почта байланыш бөлүмүн (1988; сырттан окуп) бүтүргөн.
 1969-ж. Суусамыр байланыш бөлүмчөсүндө оператор, 1971-жылдары Суусамыр байланыш бөлүмчөсүнүн башчысы болуп эмгектенген.
 1970-95-жылдары Суусамыр айылдык кеңештин депутаты болуп шайланган.
 Айылдык аялдар кеңешинин төрайымы.
 2000-жылдан Суусамыр айылдык аксакалдар сотунун катчысы болуп эмгектенүүдө.
 Кыргыз Республикасынын байланыш министрлигинин грамоталары менен сыйланган.
 1997-жылдан ардактуу эс алууда.
 Шааболот уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтогулов Үрүстөм

Солтогулов Үрүстөм (21. 8. 1946-ж. туулган, Суусамыр кыштагы) - эл агартуунун отличниги.
 
 Кыргыз мамлекеттик университетинин тарых факультетин бүтүргөн (1972).
 Эмгек жолун 1966-ж. Каракол башталгыч мектебинин мугалими болуп баштаган.
 1969-ж. Суусамыр орто мектебинде тарых мугалими, 1974-81-жылдары Тунук негизги мектебинде директор, 1981-2003-жылдары Суусамыр орто мектебинде тарых мугалими болуп эмгектенген.
 2003-ж. «Эл агартуунун отличниги» төш белгисин алган.
 Учурда ардактуу эс алууда.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтогулов Тыныстан Солтогулович

Солтогулов Тыныстан Солтогулович (13. 10. 1944-ж. туулган, Тунук кыштагы) - жетекчи кызматкер.
 
 К. И. Скрябин атындагы Кыргыз айыл чарба институтунун зоотехник-инженер факультетин бүтүргөн (1971).
 1962-66-жылдары Советтик аскер-деңиз флотунда кызмат өтөгөн.
 1971-73-жылдары Сокулук районунун «Победа» колхозунда зоотехник-селекционер, 1973-76-жылдары Кенес-Анархай машина-мал чарба станциясында жана 1976-97-жылдары Суусамыр машина-мал чарба станциясында башкы зоотехник.
 1986-ж. чарбанын профсоюз комитетинин төрагасы,
 1987-ж. Суусамыр айыл кеңешинин аткаруу комитетинин төрагалыгына шайланып, 1991-жылга чейин иштеген.
 1996-жылдан жеке-дыйкан чарбасында эмгектенет.
 1998-жылдан ардактуу эс алууда.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтогул Орозалы уулу

Солтогул Орозалы уулу (1898, Суусамыр өрөөнү, Чар өзөнү -1996, Суусамыр кыштагы) - дин кызматкери, санжырачы.
 
 Он бир жашында Бухарада (Өзбекстан) ислам дин медресесинен арабча билим алган.
 Оштогу Ак-Эшенге кол берип келген.
 Айылда молдонун милдетин аткарган.
 Совет бийлиги мезгилинде «Туран» партиясынын мүчөсү болгон деп айыпталган.
 Абакта кыргыз эл акыны, жазуучу Аалы Токомбаев менен олтурган.
 Кийинчерээк акталган.
 Андан соң, Кызыл-Ой колхозунда эсепчи (1939-44) болуп эмгектенген.
 1966-жылдан өмүрүнүн акырына чейин Суусамыр өрөөнүндө имам болгон.
 Кыргыз элинин тарыхына кызыгып, санжыра айтып, жазып, жамактап ыр да айтып жүргөн.
 Эл ичинде кадыр-барктуу адам болгон.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтобаев Самалбек

Солтобаев Самалбек (1. 1. 1943, Москва району, Большевик кыштагы -1999, ошол эле жер) - жетекчи кызматкер.
 
 Токмок шаарындагы айыл чарбаны механизациялоо жана электрлештирүү техникумун (1962) жана К. И. Скрябин атындагы Кыргызстан айылчарба институтунун агрономия факультетин сырттан окуп бүтүргөн (1980).
 Эмгек жолун ТогузТоро жана Ак-Талаа райондорунун чарбаларында механик, башкы механик болуп иштөө менен баштаган.
 Калинин районундагы Суусамыр МЖСинде механик (1967-72), МТМ башчысы, башкы ин-женер, директор, Суусамыр Башкы кой чарба бирикмесинде директор болгон (1972-1985).
 1985-жылдан Сокулук районундагы Фрунзе кыштагында курулуш боюнча ПМКда башкы инженер болуп иштеген.
 Ал иштеген жылдары Суусамырда чарбанын социалдык-экономикалык жана маданий өсүүсүнө таасири чоң болгон.
 В. И. Лениндин 100 жылдык юбилейлик медалы менен сыйланган.
 Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Солтобаев Айбек Эшкожоевич

Солтобаев Айбек Эшкожоевич (19. 2. 1975, Кайсар айылы -2009-ж. ошол жер) - көк бөрүчү, эл аралык спорттун чебери.
 
 1992-ж. орто мектепти аяктагандан улак тартыш менен машыгып келген.
 1995-жылдан Суусамырда, кийинчерээк «Рассвет» командасынын курамында болгон.
 Кыргыз Республикасынын эгемендүүлүгүнүн 10 жылдыгында 1-даражадагы, Курманбек баатырдын 500 жылдык мааракесинде 3-даражадагы, 2002-ж.
 Нооруз майрамында, Бишкек шаарынын 125 жылдык мааракесинде, Астана шаарынын (Казакстан) 5 жылдык мааракесинде 1-дара-жадагы, Президенттик көк бөрүдө 1-даражадагы дипломдор менен, «Көк-Бөрү» эл аралык турниринде алдыңкы «Кыргызстан-1» улакчысы наамын алып, баалуу сыйлык менен сыйланган.
 2001-жылдан Президенттик кубокторго жана чет мамлекеттик турнирлерге үзгүлтүксүз катышып турган.
 Көптөгөн Ардак грамоталар жана медалдар менен сыйланган.
 Эл аралык спорттун чебери наамын бир нече жолу алган.
 Суусамыр кыштагында жаш муундарды улак тартуу боюнча машыктыруу менен алектенип келген.
 Ал катышкан көк-бөрү улуттук оюнунун командасы 10 жолу жеңил автомашина менен сыйланган.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сманалиев Дондой

Сманалиев Дондой (18. 3. 1934, Жумгал району, Сары-Камыш кыштагы -2005, Бишкек) - эмгек ардагери, дарыгер.
 
 Орто мектепти Жумгал раойнундагы жатак-мектептен аяктаган (1952).
 Кыргыз мамлекеттик медидина институтунун хирургия факультетин бүтүргөн (1958).
 Эмгек жолун ошол эле жылы Суусамырдагы участкалык оорукана бөлүмүндө башкы врач болуп баштаган.
 Кийнчерээк Аламүдүн районундагы Карл Маркс совхозундагы айылдык ооруканада (1962-65) жана Васильевка кыштагындагы ооруканада башкы врач (1965-74) болуп эмгектенген.
 1974-ж. Фрунзедеги № 6 клиникалык ооруканада башкы врачтын орун басары болуп, ардактуу эс алууга чыкканга чейин (1994) эмгектенген.
 Андан соң Бишкектеги республикалык пенсионерлердин эс алуу үйүндө врачгигиенист болгон (2005).
 Аламүдүн райондук кеңешке 2 жолу депутат болуп шайланган (1963, 1968).
 Үч жолу «Эмгектеги каармандыгы үчүн» медалынын жана «Эмгек ардагери» төш белгисинин ээси.
 Бир нече жолу Ардак грамоталар менен сыйланган.
 Теги сарыкамыштык, боргемик элинен.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Смайылкулов Жакыпбек

Смайылкулов Жакыпбек (1934, Кызыл-Ой кыштагы -1996, ошол эле жер) - айыл чарбасы боюнча жетекчи кызматкер.
 
 Айыл чарба институтунун агрономия факультетин бүтүргөн (1955).
 1955-68-жылдары Жумгал районунун Ленин, Дыйкан, Жумгал совхоз жана колхоздорунда башкы агроном болуп иштеген.
 1968-76-жылдары райондук өндүрүштүк башкармасында төраганын орун басары, 1976-79-жылдары «Өрнөк» колхозунун башкармасы, 1979-91-жылдары Суусамыр МЖСында башкы агроном болуп иштеген.
 Бир нече жолу грамоталар менен сыйланган.
 Райондук, айылдык кеңештерге депутат болуп шайланган.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Серкебай кызы Маржеке

Серкебай кызы Маржеке (1916, Суусамыр өрөөнү, Тескей кыштоосу - 1993, Суусамыр кыштагы) - боз үйдүн жасалгасын өтө жогорку деңгээлде улуттук колоритте кооздогон уз.
 
 Сайма сайып, шырдак оюп, өрмөк соккон.
 Сабатсыз болгон, бирок ошого карабастан ой-туюму менен боёкторду төп келиштирип, жасаган.
 Кичинесинен эле кол өнөрчүлүккө кызыгып, айылдагы уздардан өз алдынча үйрөнгөн.
 Кийинчерээк байыркы көчмөн эл колдонгон нукура боз үйгө узчулук өнөрүн (фантазиясын) колдонуп, айкалыштырып, көптөгөн жасалгаларды жаңыртып кошкон.
 Түркүн түс салып чий чырмап, аяк кап, чыны каптарды кештелеп кооздоп, жабык баш, ашкана, терме боорлорду, ошондой эле кийиз жасап, шырдак оюп, ала кийизге түр салып, тери ашатып көлдөлөң даярдап, боз үйдүн кийизин жасаган.
 Республикалык, райондук жана облустук деңгээлде өткөрүлгөн көргөзмөлөргө (өзү жасаган боз үйү менен) катышкан.
 Шааболот уруусунан.
 

 Колдонулган адабияттар 
 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сейталиев Дүйшөн

Сейталиев Дүйшөн (1925, 1-Май кыштагы -2004, ошол эле жер) - согуштун жана эмгектин ардагери.
 
 Улуу Ата Мекендик согуштан 1945-жылдары кайткан.
 Армияга 1943-жылдын майда чакырылып, согушка 1944-жылдын сентябрынан 1945-жылдын 9-майына чейин 17-аткычтар батальондо жана 21-моторлоштурулган топография отрядынын курамында катышкан.
 1944-жылдары оң ийиниен оор жарат алган.
 «Согуштагы эрдиги үчүн», «Кенигсбергди алгандыгы үчүн», «1941-1945-жылдары Улуу Ата Мекендик согушта Германияны жеңгендиги үчүн» жана «Жуков» медалдары менен сыйланган.
 Согуштан кийин Суусамырда почта бөлүмүнүн башчысы, «КызылАскер» колхозунда бөлүм башчы жана малчы болуп иштеген.
 Сарттар уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сейдакматов Болотбек

Сейдакматов Болотбек (1933, Ой-Кайың кыштоосу -1965, Фрунзе шаары) - педагог, эмгек ардагери.
 
 Кыргыз мамлекеттик университетинин филология факультетин бүтүргөн (1955). 
 Белгилүү жазуучу Шатман Садыбакасов менен чогуу окуган. 
 Эмгек жолун 1955-ж. Суусамырдагы 8-Март орто мектебинде мугалим болуп баштаган. 
 Кийинчерээк директор болуп 1959-жылга чейин иштеген. 
 1959-63-жылдарда Суусамыр орто мектебинде кыргыз тили жана адабияты мугалими болуп иштейт. 
 Кийин ден соолугуна байланыштуу Фрунзе шаарына көчүп кеткен. 
 Жолуке уруусунан. 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сатыбалдиева Рая

Сатыбалдиева Рая (5. 3. 1961-ж. туулган, Тунук кыштагы) - эл агартуунун отличниги.
Кыргыз мамлекеттик университетинин математика факультетин бүтүргөн (1983).
 
 Эмгек жолун ошол эле жылы Панфилов районундагы Тельман орто мектебинде математика мугалими болуп баштаган.
 Бир нече жолу профсоюз уюмуна төрага болуп шайланат.
 Мектептеги физика-математика секциясынын жана математика усулдук бирикменин жетекчиси (1990-91).
 Ал билимтарбия берген окуучулары райондук (2-орун) жана республикалык олимпиадаларга (2-орун) катышып, Ардак грамоталардын ээси болушкан (1990-91).
 Ошол эле жылы Кыргыз-Түрк лицейинин тестирлөөсүндө үч окуучусу жеңүүчү болуп, жогорку окуу жайына жолдомо алышкан.
 Учурда окутуунун инновациялык жана императивдик ыкмаларын пайдаланып, окуучулардын логикалык ой жүгүртүүлөрүн жана аң-сезимдеринин өнүгүшүнө түрткү берип келүүдө.
 Райондук, облустук жана элге билим берүү министрликтеринин бир нече Ардак грамоталарынын ээси.
 «Эл агартуунун отличниги» төш белгисинин ээси (2009).
 Учурда Панфилов районундагы Карыпбек Жумагулов атындагы орто мектепте мугалимдик кесибин улантууда.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сатыбалдиев Нарынжан

Сатыбалдиев Нарынжан (15. 11. 1931, Ой-Кайын -1998, Тунук айылы) - эл агартуунун отличниги (1985), жетекчи кызматкер.
 
 Кыргыз мамлекеттик педагогика институтунун тил жана адабият факультетин бүтүргөн (1952; биринчи бүтүрүүчүлөрдөн).
 Эмгек жолун 1-Май орто мектебинде мугалим болуп баштаган.
 Тунук башталгыч мектебинде (1954), 1-Май негизги мектебинде директор (1956-60) болуп иштеген.
 Ошол жылдары мугалимдердин күчү менен 32 миң кирпич куйдуруп жаңы мектеп салдырган.
 1960-жылдан өмүрүнүн акырына чейин Тунук 8 жылдык, андан кийин 10 жылдык мектебинде мугалим, окуу бөлүмүнүн башчысы болуп иштеген.
 Ал ырга шыктуу, комуз черте билген, үн кошуп ырдаган, жамакчы болгон.
 Мектепте өздүк-көркөм чыгармачылыгын уюштуруп, балдарга комуз үйрөтүп келген.
 Азыр да эл ичинде «Нарынжандын жамак ырлары»деп айтылып келет.
 В. И. Лениндин 100 жылдык юбилейлик жана «Эмгектин ардагери» медалдарынын ээси болгон.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сарымсаков Кенжалы

Сарымсаков Кенжалы (5. 3. 1939-ж. туулган, Москва району, Мураке кыштагы) - таланттуу публицист, баяндамачы жана котормочу.
 
 Эмгек жолун орто мектепти аяктаган соң, 1956-ж. койчу болуп баштаган.
 Кийин Фрунзедеги Ленин атындагы заводдо жумушчу (1962-64), Калинин райондук комсомол комитетинде (1964-67), «Билим» коомунда (1967-82), Кыргыз телеграф агенттигинде котормочу (1982-84), Партиянын тарыхы институтунда улук илимий редактор (1984-87), Кыргыз телерадио комитетинде саясий комментатор (1987-2002) жана «Кыргыз руху», «Аалам» гезиттеринде (эс алууга чыккандан кийин) эмгектенип келген.
 Анын алгачкы макаласы 1963-ж. «Ленинчил жаш» гезитине жарыяланган.
 В. И. Лениндин бир нече томдорун (тарых институтунда иштеп жүргөндө), Н. И. Ознобиндин «Улуу демилге», 3. Т. Таиповдун «Эркиндик үчүн күрөштө», М. И.
 Палыковскийдин «Мадаминбектин ойрондолушу» жана К. Г. Вайнонун «Эстония вчера, сегодня и завтра» деген китептерди кыргызчага которгон.
 Тил көйгөйүнө байланыштуу көптөгөн макаларды жазып, сыналгыдан ар кандай маектерди берип келген.
 Чүй мамлекеттик администрациясы сиңирген эмгегин жогору баалап «Ардак» белгиси (1998) менен сыйлаган.
 «Эмгек ардагери» жана «Кыргыз тил» төш белгилерин, бир нече Арадак грамоталарды алган.
 Теги суусамырлык, күрүчбек элинин жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Самаков Расылбек Сырдыбаевич

Самаков Расылбек Сырдыбаевич (22. 10. 1948-ж. туулган, Суусамыр кыштагы) - экономика илимдеринин кандидаты (1991), эл агартуунун отличниги, Мамлекеттик кызматтын 1-класстагы кеңешчиси.
 
 Кыргыз мамлекеттик университетинин география факультетин бүтүргөн (1976).
 1967-69-жылдары Советтик Армияда кызмат өтөгөн.
 1970-ж. Суусамыр МЖСинде жумушчу, электр ширетүүчү, 1971-ж. Ленин атындагы заводдо куюучу болуп эмгектенген.
 1979-ж. Кыргыз мамлекеттик университетинин география факультетинин экономикалык география кафедрасында окутуучу, 1980-жылдан экономикалык факультеттин деканынын орун басары, университеттин студенттик жатаканаларды тейлөө боюнча башкарманын төрагасы болуп эмгектенет.
 Ал экология жана жаратылыш байлыктарын рационалдуу пайдалануу деген монографиянын (1977) жана 35ке жакын илимий эмгектин автору.
 2000-01-жылдары Жогорку Кеңештин материалдык техникалык жана финансылык жактан тейлөө департаментинин директорунун орун басары, 2001-05-жылдары Кыргыз Республикасынын Президентинин иш башкармалыгынын Жогорку Кеңештин палаталарын материалдыктехникалык жактан тейлөө бөлүмүнүн башчысы.
 2005-жылдан Жогорку Кеңештин иш башкармалыгынын материалдык-техникалык тейлөө бөлүмүнүн башчысынын орун басары, 2008-жылдан социалдык камсыздоо жана протоколдор бөлүмүнүн башкы кеңешчиси, текшерүү жана пропускалар секторунун башчысы болуп иштейт.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Самаков Жолдошбек

Самаков Жолдошбек (19. 4. 1938-ж. туулган, Суусамыр өрөөнү) - эмгек ардагери.
Кыргыз айыл чарба институтун бүтүргөн (1965).
 
 Эмгек жолун 1959-ж.
 Суусамырда колхоздо жумушчу болуп баштаган.
 1961-65-жылдары Сокулук районундагы «Рассвет» колхозунда тракторист, 1965-69-жылдары зоотехник-селекционер, 1969-71-жылдары Кочкор районундагы «Болыыевик» колхозунда, 1971-80-жылдары Ысык-Көл облусунун чарбаларында башкы зоотехник кызматтарында иштеген.
 1980-83-жылдары Панфилов районундагы Малды бордоп семиртүүчү чарбада - «Живпромдо» башкы зоотехник, 1983-86-жылдары Таластагы малды бордоп семиртүү чарбада - «Живпромдо» директор, 1986-90-жылдары Панфилов районунда «Тельман» атындагы совхоздо башкы зоотехник кызматтарын аркалаган.
 Ал 1990-жылдан Сокулук районундагы «Рассвет» колхозунда сүт азыктары комплексинин начальнигинин орун басары болуп иштеген.
 «Эмгек ардагери» медалын алган.
 Бир нече жолу айылдык, райондук кеңештерге депутат болуп шайланган.
 Учурда ардактуу эс алууда.Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар